Star Wars Episode IX-optagelserne nærmer sig afslutningen

Anthony Daniels, der har spillet C-3PO siden den første film fra 1977, har delt et tweet, hvor han fortæller, at han er færdig med optagelserne til den unavngivne Star Wars Episode IX, der får premiere til december.

Daniels er den eneste skuespiller, der har medvirket i samtlige otte episoder af Skywalker-sagaen, ligesom han har små roller i både Rogue One: A Star Wars Story og Solo: A Star Wars Story.

Optagelserne til Episode IX begyndte sidste sommer og med udgangspunkt i Daniels tweet lader det til, at de ved at være overstået. Altså med mindre C-3PO må lade livet i denne omgang, lige som Han Solo gjorde i afsnit 7, Luke i afsnit 8 og Leia formodentlig må i afsnit 9, da skuespilleren simpelthen selv er død …

Today was 3PO's last on Episode IX. He's sad – so am I. But we're so proud to have worked with such a lovely, talented cast & crew lead by J.J. & Kathy. I'll miss everyone but I'm glad to know that we've been making something exceptional together, to share with the waiting world.
— Anthony Daniels (@ADaniels3PO) January 28, 2019

Ingen trailer endnu

Traileren til sidste års Solo havde premiere under Super Bowl-finalen, men det bliver der ikke noget af i år. Ifølge mediet Deadline har Disney droppet den mulighed i år.

For en uges tid siden kunne vi dog vise premieren på den danske Star Wars-fanfilm Shrouded Destiny, der får Lars Mikkelsen i en bærende rolle.

Star Wars Episode IX-optagelserne nærmer sig afslutningen